Nafarroako Parlamentuko Mahaiak, 2022ko martxoaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Tuterako Barrutiko Erradiodiagnostikoko mediku espezialisten lanpostuei buruzkoa (10-22/PES-00102).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko martxoaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak idatziz erantzun dezan:

1- 2021eko ekainetik galdera honi erantzun arte hilabete baino gehiagoz bete gabe egon diren Tuterako Barrutiko Erradiodiagnostikoko mediku espezialisten lanpostu finko, huts edo egiturazkoak, zehaztuta postu bakoitza bete gabe egon den denbora-tartea eta horrek izan duen eragina, arretari begira.

2- 2021eko ekainetik gaur arte Tuterako Barrutiko erradiodiagnostikoko guardia plantillako langileekin bete gabeko egun zehatzak, zehaztuta egun horietako bakoitzean zenbat ordaindu zitzaion guardia egin zuenari (guardiako ordu bakoitzaren prezioa, joan-etorriko denbora ordaindu ote zen eta zenbat, dietak eta bestelakoak).

3.- Zer iritzi du Osasun Departamentuak erradiologoen lanpostuen lekualdatze-datari buruz eta horrek Reina Sofia Ospitalean izandako eraginari buruz?

Iruñean, 2022ko martxoaren 21ean

Foru parlamentaria: Cristina Ibarrola Guillén